CELEX: C2006/048/03
Language: sl
Date: 2006-02-25 00:00:00
Title: Sodba Sodišča (drugi senat) z dne  10. januarja 2006  v zadevi C-94/03: Komisija Evropskih skupnosti proti Svetu Evropske unije (Ničnostna tožba — Sklep Sveta 2003/106/ES o odobritvi Rotterdamske konvencije — Postopek soglasja po predhodnem obveščanju — Nevarni kemikalije in pesticidi v mednarodni trgovini — Izbira pravne podlage — Člena 133 ES in 175 ES)

25.2.2006   
            
            
               SL
            
            
               Uradni list Evropske unije
            
            
               C 48/2
            
         
      SODBA SODIŠČA
   
   (drugi senat)
   z dne 10. januarja 2006
   v zadevi C-94/03: Komisija Evropskih skupnosti proti Svetu Evropske unije (1)
   
   (Ničnostna tožba - Sklep Sveta 2003/106/ES o odobritvi Rotterdamske konvencije - Postopek soglasja po predhodnem obveščanju - Nevarni kemikalije in pesticidi v mednarodni trgovini - Izbira pravne podlage - Člena 133 ES in 175 ES)
   (2006/C 48/03)
   Jezik postopka: angleščina
   V zadevi C-94/03, Komisija Evropskih skupnosti (zastopniki: G. zur Hausen, L. Ström van Lier in E. Righini) proti Svetu Evropske unije (zastopniki: najprej B. Hoff-Nielsen in M. Sims-Robertson, nato zadnja in K. Michoel), ob intervenciji Francoske republike (zastopniki: G. de Bergues, F. Alabrune in E. Puisais), Kraljevine Nizozemske (zastopniki: H. G. Sevenster, S. Terstal in N. A. J. Bel), Republike Avstrije (zastopnik: E. Riedl), Republike Finske (zastopnica: T. Pynnä), Združenega kraljestva Velika Britanija in Severna Irska (zastopnica: R. Caudwell, skupaj z A. Dashwoodom, barrister), Evropskega parlamenta (zastopniki: najprej C. Pennera in M. Moore, nato zadnji in K. Bradley), zaradi ničnostne tožbe na podlagi člena 230 ES, vložene 28. februarja 2003, je Sodišče (drugi senat), v sestavi C. W. A. Timmermans (poročevalec), predsednik senata, J. Makarczyk, C. Gulmann, P. Kūris in J. Klučka, sodniki, generalna pravobranilka: J. Kokott, sodna tajnica: L. Hewlett, glavna administratorka, 10. januarja 2006 razglasilo sodbo, katere izrek se glasi:
   
               1.
            
            
               Sklep Sveta 2003/106/ES z dne 19. decembra 2002 o odobritvi Rotterdamske konvencije o postopku soglasja po predhodnem obveščanju za določene nevarne kemikalije in pesticide v mednarodni trgovini v imenu Skupnosti se razglasi za ničnega.
            
         
               2.
            
            
               Komisija Evropskih skupnosti in Svet Evropske unije nosita vsak svoje stroške.
            
         
               3.
            
            
               Francoska republika, Kraljevina Nizozemska, Republika Avstrija, Republika Finska, Združeno kraljestvo Velika Britanija in Severna Irska ter Evropski parlament nosijo svoje stroške.
            
         
      (1)  UL C 101, 26.4.2003.